
DR.30.11.2021 21 

 
Timbalan Yang di-Pertua [Dato’ Mohd Rashid Hasnon]: Terima kasih Yang 

Berhormat Menteri. Soalan tambahan pertama, sila Yang Berhormat Batu Kawan. 

Puan Kasthuriraani a/p Patto [Batu Kawan]: Terima kasih Tuan Yang di-Pertua. 
Terima kasih Yang Berhormat Timbalan Menteri di atas jawapan tadi. Saya membawa 
rintihan daripada Pertubuhan Pengusaha Bas Bumiputra Malaysia, Tuan Che Ibrahim Che 
Ismail dan Sekretariat Gabungan Bas Malaysia, Tiaga.  

Untuk makluman Yang Berhormat Timbalan Menteri, salah satu industri yang 
amat terkesan dengan Perintah Kawalan Pergerakan adalah pengusaha bas termasuk 
bas sekolah dan teksi. Namun tiada jaringan keselamatan yang menyeluruh disediakan 
oleh pihak kerajaan, termasuk semua kementerian yang terlibat. Syarikat kredit yang 
memberi pinjaman kepada pengusaha bas menghantar notis semasa PKP, sampai ada 
yang diheret ke mahkamah. Sehingga kini, hampir 30 peratus pengusaha mikro kecil dan 
sederhana “gulung tikar”.  

Isu pangkalnya Yang Berhormat Timbalan Menteri, adalah daripada 22 syarikat 
kredit yang berdaftar dan juga yang tidak berdaftar, hanya tujuh yang terlibat dalam skim 
rehabilitasi kerajaan. Sebanyak 650 syarikat bas yang telah menerima pinjaman sehingga 
70 peratus daripada syarikat kredit ini. Banyak pengusaha bas dan teksi tidak menikmati 
skim rehabilitasi ini. Maka ingin saya tanya, jika kerajaan akan bantu menyediakan skim 
pinjaman daripada pihak kerajaan untuk membantu pengusaha kecil ini untuk membantu 
mereka melangsaikan hutang.  

Tuan Yang di-Pertua, sedikit lagi. Kita mahu Keluarga Malaysia ini termasuk dan 
melindungi semua. Bukan sahaja syarikat-syarikat yang besar, tetapi syarikat-syarikat 
pengusaha bas yang kecil juga. Saya faham dan saya tahu isu pengusaha bas ini 
merentas beberapa kementerian.  

Akan tetapi Kementerian Kewangan adalah custodian peruntukan kewangan, 
bantuan kewangan dan saya harap perkara ini boleh dibawa ke Kabinet supaya semua 
kementerian yang terlibat dapat memberikan satu jaminan keselamatan atau satu jaringan 
keselamatan, a social security untuk pengusaha bas ini. Mohon ulasan daripada pihak 
kementerian. Terima kasih. 

Timbalan Yang di-Pertua [Dato’ Mohd Rashid Hasnon]: Silakan Yang 
Berhormat Timbalan Menteri. Satu minit.  

Tuan Haji Yamani Hafez bin Musa: Terima kasih Tuan Yang di-Pertua. Terima 
kasih kepada Yang Berhormat Batu Kawan di atas keprihatinan kepada semua 
pengusaha teksi dan bas. Mungkin saya boleh berkongsi juga dengan Ahli Yang 
Berhormat Batu Kawan. Memang betul, bukan tujuh tetapi lapan pembiaya yang terlibat 
dalam skim rehabilitasi sewa beli teksi dan bas ini.  

■1110 

Pada 17 November 2021 baru-baru ini, kita juga bersetuju untuk memanjangkan 
lagi Skim Rehabilitasi Sewa Beli Bas dan Teksi yang pada asalnya tamat pada 31 
Disember 2021 dilanjutkan sehingga keseluruhan had jaminan pembiayaan habis 
digunakan. Kalau kita tengok statistik sehingga 31 Oktober 2021, ia menunjukkan 
daripada RM1 bilion peruntukan skim BTHPRS hanya RM505 juta sahaja atau bersamaan 
1,462 akaun peminjam telah digunakan. Ini bermaksud masih ada lagi baki peruntukan 
sebanyak RM495 juta peruntukan jaminan untuk dimanfaatkan oleh pengusaha bas dan 
teksi. Pembiaya yang terlibat memang betul cuma ada lapan. Saya namakan sekarang 
iaitu: 

(i) ORIX Credit Malaysia Berhad; 

(ii) ORIX Leasing Malaysia Berhad; 

(iii) ORIX Auto Leasing Malaysia Berhad; 

(iv) Hap Seng Credit; 

(v) Hitachi Capital Malaysia Sdn. Bhd.; 



Timbalan Yang di-Pertua [Dato' Mohd Rashid Hasnon]: Terima kasih Yang. Berhormat Menteri. Soalan tambahan pertama, sila Yang Berhormat Batu Kawan. Puan Kasthuriraani a/p Patto [Batu Kawan]: Terima kasih Tuan Yang di-Pertua. Terima kasih Yang Berhormat Timbalan Menteri di atas jawapan tadi. Saya membawa rintihan daripada Pertubuhan Pengusaha Bas Bumiputra Malaysia, Tuan Che Ibrahim Che Ismail dan Sekretariat Gabungan Bas Malaysia, Tiaga. Untuk makluman Yang Berhormat Timbalan Menteri, salah satu industri yang amat terkesan dengan Perintah Kawalan Pergerakan adalah pengusaha bas termasuk bas sekolah dan teksi. Namun tiada jaringan keselamatan yang menyeluruh disediakan oleh pihak kerajaan, termasuk semua kementerian yang terlibat. Syarikat kredit yang memberi pinjaman kepada pengusaha bas menghantar notis semasa PKP, sampai ada yang diheret ke mahkamah. Sehingga kini, hampir 30 peratus pengusaha mikro kecil dan sederhana "gulung tikar". Isu pangkalnya Yang Berhormat Timbalan Menteri, adalah daripada 22 syarikat kredit yang berdaftar dan juga yang tidak berdaftar, hanya tujuh yang terlibat dalam skim rehabilitasi kerajaan. Sebanyak 650 syarikat bas yang telah menerima pinjaman sehingga 70 peratus daripada syarikat kredit ini. Banyak pengusaha bas dan teksi tidak menikmati skim rehabilitasi ini. Maka ingin saya tanya, jika kerajaan akan bantu menyediakan skim pinjaman daripada pihak kerajaan untuk membantu pengusaha kecil ini untuk membantu mereka melangsaikan hutang. Tuan Yang di-Pertua, sedikit lagi. Kita mahu Keluarga Malaysia ini termasuk dan melindungi semua. Bukan sahaja syarikat-syarikat yang besar, tetapi syarikat-syarikat pengusaha bas yang kecil juga. Saya faham dan saya tahu isu pengusaha bas ini merentas beberapa kementerian. Akan tetapi Kementerian Kewangan adalah custodian peruntukan kewangan, bantuan kewangan dan saya harap perkara ini boleh dibawa ke Kabinet supaya semua kementerian yang terlibat dapat memberikan satu jaminan keselamatan atau satu jaringan keselamatan, a social security untuk pengusaha bas ini. Mohon ulasan daripada pihak kementerian. Terima kasih. Timbalan Yang di-Pertua [Dato' Mohd Rashid Hasnon]: Silakan Yang Berhormat Timbalan Menteri. Satu minit. Tuan Haji Yamani Hafez bin Musa: Terima kasih Tuan Yang di-Pertua. Terima kasih kepada Yang Berhormat Batu Kawan di atas keprihatinan kepada semua pengusaha teksi dan bas. Mungkin saya boleh berkongsi juga dengan Ahli Yang Berhormat Batu Kawan. Memang betul, bukan tujuh tetapi lapan pembiaya yang terlibat dalam skim rehabilitasi sewa beli teksi dan bas ini. #1110. Pada 17 November 2021 baru-baru ini, kita juga bersetuju untuk memanjangkan lagi Skim Rehabilitasi Sewa Beli Bas dan Teksi yang pada asalnya tamat pada 31 Disember 2021 dilanjutkan sehingga keseluruhan had jaminan pembiayaan habis digunakan. Kalau kita tengok statistik sehingga 31 Oktober 2021, ia menunjukkan daripada RM1 bilion peruntukan skim BTHPRS hanya RM505 juta sahaja atau bersamaan 1,462 akaun peminjam telah digunakan. Ini bermaksud masih ada lagi baki peruntukan sebanyak RM495 juta peruntukan jaminan untuk dimanfaatkan oleh pengusaha bas dan teksi. Pembiaya yang terlibat memang betul cuma ada lapan. Saya namakan sekarang iaitu: (i) ORIX Credit Malaysia Berhad; (ii) ORIX Leasing Malaysia Berhad; (iii) ORIX Auto Leasing Malaysia Berhad; (iv) Hap Seng Credit; (v) Hitachi Capital Malaysia Sdn. Bhd.;